
La Meksikia Registaro kaj la Roma Pastraro 


Ega bruado plenigas la mondon 
pri supoza persekutado al la kato- 
lika pastraro en Meksikio. 

La vero estas tute alia. La pastroj 
el ĉiuj religioj estas pretendantaj 
ĉiam, estri ne nur la spiritajn afer- 
ojn, sed precipe la materialajn. En 
la okazo meksikia, ne necesas ripeti, 
kiamaniere la hispanaj konkirintoj 
« katolikigis » la Hindajn idolulojn. 
Tra la tuta tricentjara koloniiga re- 
gistaro, oni uzis malliberejojn, tur- 
mentojn. kaj fajron por konverti la 
meksikianojn al kristanisnio. 

Tamen, inter la pastraro, same 
kiel en ĉiu granda kolektivo, ekzist- 
as malsimilaj kategorioj, morale aŭ 
materiale; estas malsategitaj subuloj, 
laborantaj sincere dum aliaj havas 
la tutpovon kaj la tutĝuon. 

Ce la komenco de la porsende- 
penda Revolucio, en 1810, kelkaj 
subaj pastroj meksikiaj iĝis ĉefoj. 
Hidalgo kaj Morelos, la du plej 
grandaj figuroj en la meksikia revo- 
lucio, Matamoros, kaj ĉiuj vilaĝaj 
pastroj, mortis per pafado, post eks- 
komuniko flanke de la altaj epis- 
kopoj, kiuj, nature, apogis la his- 
panan registaron. Nur 115 jarojn 
poste, t. e. en 1925 pro la agitado 
de la liberaluloj, tia ekskomuniko 
estis nuligata. 

Dum nia unua sendependa cent- 
jaro, la romuloj agadis aktive, su- 
fiĉe sukcese, helpate de la popola 
malklereco kaj pro la malebleco de 


la registaroj ilin kontraŭstari kaŭze 
de konstantaj revolucioj. Laŭ la 
Konstitucia Akto 1857-a, Ia ŝtato 
estas disigita je la eklezio. Tio 
kaŭzis dekjaran bataladon, finitan 



PRE7.IOANTO CAI.I.ES 

SAI.VTAS I.A I.AIJOKISTAN MANIFESTADON 

per pafado de Maksimiliano de 
Aŭstrio en Kueretaro. La meksikia 
reakcio estis invitinta lin por iĝi 
reĝo; sed Meksikio jam en 1824 
senkapigis alian katolikan reĝon, Aŭ- 
gustinon I (Iturbide); tiel oni bone 
pruvis, ke kronitajn kapojn oni ne 
akceptas tie ĉi, kaj ke la blusangaj 
tiranoj nepre falos sub ia hinda paf- 


ado spite la apogo de eksterlandaj 
armeoj. (Aŭstra kaj franca en 1862). 

En 1910, post tridekjara dormado, 
revekiĝis la Revolucio, ĉifoje kon- 
traŭ la ekspluatistoj, la terrabintoj, 
kaj kontraŭ la registaro kiu mokis 
la Ieĝojn. Triumfinte, la movado en 
1917 starigis novan Konstitucian 
Akton. Cii diras, ke la unuagrada 
instruado estos nepre laika, ke la 
pastroj de kia ajn religio devas esti 
naske meksikianaj, ke ili ne povos 
partopreni en la politiko ktp. 

La tutinonda reakcio estas ĉiam 
forte reprezentata en Meksikio, kaj 
la registaro devis elpeli en kelkaj 
okazoj, reprezentantojn de Hispanio, 
de Anglio kaj de la Rapo, pruvinte, 
ke ili kontraŭbataladis la meksikiajn 
instituciojn. 

Dum naŭ jaroj, la katolika pastr- 
aro klopodegis nuligi la al ili kon- 
cernantajn konstituciajn artikolojn, 
ankoraŭ ne rigore aplikataj pro 
manko de regularo. 

En Marto 1925 komenciĝis skisma 
agitado por sendependigi la katolik- 
an eklezion el Romo. Tiu ĉi skismo 
ne plene sukcesas ankoraŭ pro ak- 
tiva, energia defendo de la romuloj; 
sed ĝi tamen vivas. La reformistaj 
pastroj havas ĉefon nomitan « Patr- 
iarko Meksikia » ; la rnesojn oni faras 
en hispana lingvo anstataŭ en la 
latina, komprenita de neniu; tio ĉi 
similas sendube, la reformacian niov- 
adon en Anglio. 

SENNACIULO 


En Julio 1926 aperis la federacia 
regularo de la konstituciaj prireligi- 
aj artikoloj. La movado de katolikaj 
politikistoj (Kavaliroj de Kolombo), 
la katolika episkoparo, kaj la fana- 
tikularo, precipe ina, atingis tiani la 
egecon. La « Ligo Nacia por Religia 
Defendo», anoncis, ke je Ia lasta 
tago de julio okazos kvazaŭa striko; 
ke ili fermos Ia preĝejojn kaj la 
pastraro forlasos la diservon. Laŭ- 
leĝe ĉiu preĝejo en Meksikio estas 
nacia proprajo, ankaŭ ĉio enfermita 
tie: ornamajo, ilaro, pentrajoj ktp. 
La pastraro anoncis ankaŭ, ke la 
katolika Iigo bojkotos la komercon, 
la amuzadon, la registaron, unu- 
vorte, minacante haltigi la tutan 
vivon, kaj tiel kaŭzi gravegan eko- 
nomian krizon, kaj, sekve, Ia falon 
de la liberala registaro. 

La laboristaro 
subtenas la registaron 

La meksikia laboristaro, pri kiu 
ni parolos alifoje, estas grandparte 
organizita, kaj dividita en tri grandaj 
sekcioj. La fervojistan aniĝas pres- 
kaŭ ĉiu fervojisto. La ruĝa estas 
formata de teksistoj, petrolistoj kaj 
kelkaj aliaj grupoj. La tria, nomata 
CROM (Konfederacio Regiona La- 
borista Meksikia), kies gvidanto est- 
as Luis N. Morones, nune ministro 
de komerco, industrio kaj laboro, 
entenas pli ol unu milionon da labor- 
istoj ĉiuspecaj, kaj la grupo subtenas 
decide la registaron; dum la aliaj 
du grupoj agas foje amike, sed ĝe- 
nerale sendepende kontraŭ la re- 
gistaro, kaj kutime malamike kon- 
traŭ CROM. 

Kiam la romuloj avertis pri eko- 
nomia bojkotado, la CROM decidis 
la nepran frakasigon de la intrigo. 

La konservativuloj ĉiam esperas 
rekapti la povon. Ili estus pretaj 
venigi alian eŭropan princon. Sed 
la laborista movado malebligis tiel 
belan sonĝon. La registaro jam 
aranĝis la daŭran malfermon de la 
preĝejoj malgraŭ la protestoj de la 
kreduloj kaj de iliaj pastroj. 

Facile imagebla estas la sensacio 
kaŭzita, kiam la tuta pastraro eks- 
iĝis, la 3-an de julio, escepte mal- 
multaj el ili, kiuj obeis la oficialan 
regularon. 

La unuan de aŭgusto, centmil- 


homa parado montris al prezidanto 
Calles (Kajes), ke la vivaj fortoj 
subtenas lin en tiu ĉi riska horo. 
La liveradon de preĝejoj al laikaj 
komitatoj oni faras ĝenerale facile, 
kaj ĉio normaliĝas. La teatroj estas 
malfermitaj, ĉio funkcias kiel kutime, 
kaj nur kelkaj sinjoroj nigre vestitaj 
montras fanatikulan doloron. 

La meksikiaj leĝoj ne kontraŭ- 
staras la katolikan religion, sed la 
enmikson de kia ajn religiulo en la 
registaro. Sed pretendas la strikant- 
oj, ke la pastraro ĝuu civitanajn 
rajtojn, ke ili havu bienojn kiel an- 
taŭe, ke ili povu paradi tra la stratoj, 
ktp., sed la Konstitucio, jam de 69 
jaroj, diras: NE. 

Prezidanto Calles montras neor- 
dinaran decidon por plibonigi la viv- 
on de la meksikia popolo. Li estas 
eksprofesoro. Kiam necesas, ii pa- 
rolas klare kaj agas energie. Oni 
povas bone diri pri li: «Gratu la 
Prezidanton kaj ekaperos la revo- 
luciulo». Li klopodegas moraligi la 
publikan administradon, en kiu ku- 
ŝas multe da malbono. La publiko 
ja akre kritikas pro la malhonestajoj, 
kiujn faras registaraj oficistoj. 

Estas interese mencii, ke ĉefe 
kontraŭstaras al la pastraro Inĝe- 
niero Adalberto Tejeda (Teneda), 
ministro por internaj aferoj, kiu 
estis instruata mem de pastroj en 
Belgio kaj aliaj eŭropaj landoj. Li 
parolas malmulte, sed agas energie. 

La granda meksikia Prezidanto 

JK 

Benito Juarez (Huareth), vipo al 
pastroj kaj fanatikuloj estis edukata 
de pastro. A1 Ministro Tejeda lin 
direktis en liaj unuaj jaroj, lia on- 
klo, pastro, bluokula, afabla malju- 
nulo. Estas proverbo ofte uzata ĉe 
ni: « Por ke la kojno premu, ĝi 

devas esti el la sama ligno». Vi, 
karaj legantoj, ja scias, ke Ernesto 
Renan studis teologion, tial li estis 
el la sama ligno. Vere, la proverboj 
estas saĝaj. 

Nun la dilemo por la katolikaj 
pastroj estas tiu ĉi: Ĉu meksikia 
civitano aŭ papa subulo ? Eble la 
skismuloj fortikiĝos; rilate la reg- 
istaron, ni povas diri sen ia dubo: 
La Meksikia Revolucio triumfos. 

Jesus Amaya. 

★ 


Kelkaj aldonaj notoj 
pri Meksikio 

Lastatempe la industrio tre ege 
malvolviĝis. Laŭ oficialaj raportoj, 
la respubliko enhavas 112 sukerfar- 
ejojn, 142 fabrikojn, kie estas ko- 
tono prilaborata, 36, kie oni prila- 
boras lanon, 75 ŝumanufakturojn, 
222 tabakmanufakturojn, 68 akvo- 
elektroproduktejojn kaj sufiĉe multe 
da paperfabrikejoj, da fer- kaj Atal- 
fandejoj, da sapofabrikejoj ktp... 

La minejojn kaj petrolejojn po- 
sedas eksterlanda kapitalo, precipe 
la usona. Ekonomiistoj instruas, ke 
antaŭ kelkaj jaroj Meksikio ne havis 
propran burĝaron. Nuntempe tiu 
socia klaso rapide kreskas. Tiun 
fakton montras la senĉesa plinom- 
briĝo de la anoj de komercaj ĉambr- 
oj. La interesoj de tiu burĝaro kon- 
fliktas kun la usona imperialismo. 

S-ro Rafael Nieto, eks sub-sekre- 
tario por la financoj, diris antaŭ 
kelkaj monatoj : « Per ĉiuj rimedoj 
ni devas bataladi kontraŭ la usona 
kapitalo... Se ni ne sukcesos en tiu 
batalo nia respubliko perdos sian 
sendependecon. » 

Prikonsiderante tiujn faktojn, oni 
emas sin demandi, ĉu la lukto kon- 
traŭ la fremddevenaj pastroj ne ra- 
dikas pli profunde en la ekonomio 
ol ne montras la raporto de K-do 
Amaja. 

Por faciligi la konkurencon de la 
enlanda kapitalo kontraŭ la ekster- 
landa, prezidanto Calles petas ofer- 
ojn al la proletaro. Per la helpo de 
Morones li jam sukcesis atingi, ke 
la membroj de C.R.O.M. akceptu 
malaltigon de sia salajro. Kiam la 
laboristaro ligas siajn interesojn kun 
la riaciaj, ĝi ludas ĉiam rolon de 
trompito. 

■■M Red. 



































SENNACIULO 


Unuecfronto Je la ourĝaro 

A A 

en Cekoslovakio 


Stariĝis nova koalicio de ĉeliaj, germanaj, 
slovakaj kaj madjaraj (hungarlingvaj) burĝoj. 
Dum la pritraktado de la leĝoj por altigo de 
kampaj limdepagoj kaj por 200-miliona don- 
aco al la pastroj en formo de « kongruo (1), 
la ĉehaj naciaj demokratoj, kiuj kriegante 
ĉiutage naciajn frazojn Aajnigis sin tiele, 
kvazaŭ ili volus elpeli la tri milionojn da 
germanoj el la ĉehosl. « paradizo », jus unu- 
iĝis, kiam oni traktadis pri atako kontraŭ la 
f>oso de la malriĉa popolo, kun la germanaj 
« Heil »-naciistoj. Por ke la plialtigo de 
I* kampaj limdepagoj efektive trovu plimulton 
en la parlamento, ili vendis sin al diablo kaj 
papo. 

La plikariĝo, kiu per tiu enkonduko okazas, 
estas por la laboristoj terura. Hkzemple, 1 
kg. da faruno plikariĝas je kĉ. 1.20, 1 kg. 
da viando je 3 . 5 o, t kg. da terpomoj je 10 
heleroj, 1 kg. da butero je 2.10, 1 kg. da 
porko-graso je 3 . 6 o, 1 kg. da margarino je 
1.20, 1 kg. da lardo je 3 . 6 o ktp. 

Tiuj depagoj devas produkti proksimume 
5)00 milionojn, sed la registaro deklaris, ke tio 
ne sufiĉas; sekve devas esti ankoraŭ enkon- 
dukita la plialtigo de I’ sukerimposto, kaj tio 
de 58 heleroj al t.3o por 1 kg.; la plialtigo 
de f alkoholimposto je 2.80 por 1 litro; je 
22 % estas plialtigitaj la fervojtarifoj por la 
personoj kaj je 33 % por la pakajoj. 

Sub la devizo pri subteno de konstruomov- 
ado preparis la bur£aj partioj leĝoprojekton 
pri plialtigo de loĝejluopagoj. De la i-a 
januaro 1928 ĝis la 3 t-a decembro 1934 ni 
estos pagintaj la konstrukotizon laŭ proporcio 
kiu varios de 5 o ĝis 33 o <*,» (2). 

La Ieĝigo de V kampaj limdepagoj de la 
« kongruo >» kaj de la tuta vico da projektoj, 
direktitaj kontraŭ la laborista klaso, kaŭzis 
grandan ekscitiĝon inter la laboristaj amasoj. 
Precipe en la industriaj centroj manifestis la 
laboristoj kontraŭ tiuj mizerigaj projektoj. 
En Praha ĉirkaŭ 5 o.ooo laboristoj el diversaj 
partioj surstrate manifestadis. Kclkhora striko 
ankaŭ okazis en Praha, Kladno, Brno k. a. 
urboj. Cie oni protestadis. 

hn Praha, la nianifestanta laboristaro estis 
atakata de la policistaro, oentoj da laboristoj 
estis vundbatitaj kaj eĉ paĥtaj, multaj arest- 
itaj kaj nun jam kondamnitaj al 6-8 monata 
enkarcerigo. Memmortigis sin en la malliber- 
ejo 24-jara laboristo, Jaroslav Ŝindelat. 

Malgraŭ ĉiuj protestoj kaj manifestadoj de 
la laboristoj kaj de siaj reprezentantoj en la 
parlamento, estis la limdepagoj, la « kongruo » 
kaj la plialtigo de fsuker- kaj alkoholimpostoj 
aprobitaj. Mankis nur la subskribo de pre- 
zidanto Masarjk. Ekzistis sufiĉe da naivuloj, 
kiuj atendadis, ke li certe rifuzos subskribi 
leĝon, kiu pligrandigos la mizeron de la la- 


(1) t. e. altlonpngo el In buĝeto por la ekle/ioj. 

(2) Interesatoj bonvolu skribi nl In verkinto. Ni ne suk- 
cesis kompreni tute precize la cititnjn nombrojn. Ni povis 
nur resume citi tiujn du lastajn. Kaj ni proĥtu la oka/on 
por insiste atentigi la K-dojn pri neceseco verki klare, 
precipe kiam temas pri nombroj. 


borista popolo, leĝon, kiu promesas riĉan 
rabajon al la procentegistoj kaj plikarigistoj. 

Dum la tempo, kiam centmiloj da proletaj 
familioj kun maltrankvilo konstatis la plika- 
rigon de ĉio, okazis en Praha grandegaj 

A 

sokolfestoj ( 3 ). La ĉeha burĝaro per tio 
sukcesis dum kelka tempo deturni la atenton 
de la laboristaj amasoj, endormigi ilian ri- 
belemon kaj unu tagon post la lasta sokol- 
kongresa tago la prezidanto subskribis la 
leĝon. Foriĝis la lasta iluzio kaj espero, ke 
paĉjo Masarvk r.e kapablos subskribi la mi- 
zerigan leĝon. 

Ankaŭ la pastran *« kongruon » susbskribis 

A 

Masarvk. Tiele efektivigis la ĉeha burĝaro 
k fl j ĝiaj gvidistoj la disigon de la eklezio je 

A 

la stato, solene promesitan al la ĉeha popolo 
per la Washington’a — (elp. Uasington’ a) 
deklaracio de la 18-a oktobro 19181... fiele 
la burĝa kaj etburĝa progresemularo ĉeho- 
slovakia montris sian veran karakteron, kvar 

A 

tagojn post Ia festo de la martiro Jan Hus... 

El raporto de Carlo Zirkez, 

SAT-ano 1574. 


EL LP VIVO KHJ SCIENCOJ 


Spitsbergen, la lanclo de glacio. ( 4 ) 

Spitsbergen (pintomontoj) estas unu el la 
plej grandaj insuloj de insularo Svalbard 
en la norda glacia maro. Ĝi estas eltrovita 
de holandaj maristoj, en la XV-a jarcento. 

Tri kvarono de la areo estas kovrita per 
ĉiama glacio; nur ĉe la bordoj la glacio de- 
gelas pro la varmetaj fluoj en la maro. Kelk- 
loke la montoj stariĝas vertikale kelkcent 
metrojn el la maro kaj formas ĉe la suproj 
strangajn pintojn, de kiuj la insulo ricevis 
sian nomon. Sur tiuj vertikalaj montmuregoj 
oni facile vidas la diversajn geologiajn tavol- 
ojn jam de la pratempoj. lam estis tropika 
varmego ĉe Spitsbergen ; tion pruvas la dikaj 
karbtavoloj kiuj nun en diversaj lokoj estas 
ekspluatataj. Krom norvegaj ankaŭ holanda, 
sveda kaj angla-amerika kompanioj elfosas 
karbon. La karbo estas bonkvalita kaj abund- 
as je multmiliardoj da tunoj. Ciujare estas 
nun clfositaj ĉ. 400.000 tunoj. 

Dum vintro cirkaŭ 2.000 homoj estas oku- 
pataj en la karbindustrio. Krom ili ankaŭ 
ekspedicioj de ĉasistoj travintras en izolitaj 
subteraj kavernoj. Ili kaptas blankajn ursojn 
kaj vulpojn por ilin senfeligi. Cirkaŭ tiuj 
kavernoj troviĝas niultaj tomboj, kio pruvas, 
ke Ia morto kaptis multajn ĉasistojn. 

La tero en la minejoj estas frostigita ĝis 
pli ol 3 oo metroj ; pro tio akcidentoj en la 
minejoj estas maloftaj. En la karbtavolo est- 
as trovitaj inultaj Atonigitaj fosilioj de kres- 
kajoj kaj bestoj, kiuj havas tre gravan scien- 
can signifon. Diversaj mineraloj estas trovit- 
aj, sed ĝis nun ne ekspluatataj. 

Lastaŭtune, ekspedicio entreprenis boradon 
en la teron kaj trovis Aajne riĉajn oleofont- 
ojn. 

( 3 ) Sokol = falko, nncia unuiĝo gimnastika en ĉleĥosl. 

(4) Resumo de perradin parolado antaŭ ne longe larita 
de norvega profesoro NVercnskjald. 

De oktobro ĝis junio, la insularo estas 
izolata pro la mara glacio. Regas la t. n. 
monata arkta nokto, tre enua tempo por la 
enloĝantoj. Sed dum la 3 -monata soniero, la 
suno brilas tage kaj nokte, la senneĝaj ebe- 
najoj verdiĝas; kelkloke eĉ aperas belega 
floraro. 

Ce la norvega kompanio. kiu estas plej 
moderne organizita, la ministoj estas bone 
traktikaj ; kaj sekve la laborkonfliktoj estas 
maloftaj. Duni somero la ministoj vojaĝas 
hejmen por ĝui libertempon. 

102 . 

★ 

E1 Sibirio. 

Gosplan (Regna ĉefoficejo por plani mas- 
trumon) projektas ricevi el ĉiuj orminejoj de 
Sibirio minimume 32 . 8 oo kilogramojn da oro 
dum la kuranta jaro. EI ili 7.200 kilogramojn 
devas liveri la orminejoj de Leno, kiuj nun 
estas ekspluatataj de unu kapitalista kom- 
panio (Lena Goidfilds). 

En la jaro 1928 la minejoj en Sibirio kaj 
Ural devas liveri 45.600 kilogramojn da oro, 
t. e. 76,6 % de f ĝismilita kvanto. Nun la 
regno ekspluatas nur 5 o ,8 % de ĉiuj ormin- 
ejoj la aliaj 49,2 procentoj estas de privataj 
entreprenoj. En la jaro 1928 la regno devas 
havi 63 °/o de ĉiuj minejoj kun 41.000 labor- 
istoj. Oni planas plialtigi la salajrojn kaj 
masine laboradi. 

Komercejoj de Irkutska gubernio (ĉirkaŭ 
lago Bajkal) planas eksporti dum la nuna 
jaro 1.200.000 sciurfelojn. La rikolto de ce- 
dronuksoj estas riĉa. Sed la sciuroj ne estas 
tiom multnombraj kiom oni atendis, ĉar 
sciuroj amase pereis kiam ili migris el la 
nordo al la sudo de V gubernio. Unu plej 
bona felo de sciuro nun en Irkutsk kostas 
ĉirkaŭ unu rublon ; printempa felo de sciuro 
kostas nur duonrublon. 

Maksim Krjikov. 

★ 

Ne mortigu birdojn kun ringoj. 

Printempe de tiu ĉi jaro. ornotologia sek- 
cio de societo por esplorado Siberion vaste 
aplikis metodon de ĉepieda ringado birdojn. 

Ĉiu kaptinto aŭ mortiginto de ringhava 
birdo sciigu pri tio al Moskva Soko/jniki 
Biostacio de junaj Naturalistoj, aŭ al No - 
vosibirsk, Krajevoj rnuzeo. Nia biologia sta- 
cio studas transflugadon de birdoj; nome 
per kiaj vojoj ili flugas aŭtune kaj printempe 
kaj kie ili pasigas la vintron ktp. 

Ne mortigu ringitajn birdojn, ne tenu ilin 
en kaĝoj, sed liberigu ilin, anoncante laŭ 
montritaj adresoj pri loko, tempo, speco de 
birdo, numero de ringo, kiam estis kaptata. 
kiam liberigata. Skribu esperante. 

A. Petrov. 

Novosibirsk poAtkesto n-ro 5 , SAT n-ro 5210 . 

HIGIENA VIVO 


Spertoj pri malsanoj («) 

En mia vojago Sudamerikon mi atingis fine 
Valparaison. Tie mi serĉis kaj trovis laboron, 
kaj mi iris por manĝi en la vegetaran pen 
sionon de Maria A. Baldovino (mia nuna edz- 
ino). Sed mia laboro estis en vendejo de 
mangaĵoj kaj mi estis ankoraŭ nesperta en 
tiu fako. Krom tio mi havas egan apetiton 
Kompreneble mi mangis tro ofte. Kaj ne for- 
estis la sekvoj. En sept. 1918, mi devis resti 
en la domo dum tri semajnoj pro reŭmatisma 
doloro ĉe kruro. Mi kuracis ĝin per fastado 
kaj fruktoman£ado. En oktobro de la sama 
jaro mi kaj mia fianĉino elmigris Argentin- 
ion. Baldaŭ post nia alveno en Buenos Aires 
ekestis epidemio de influenco. La oficejo de 
publika sano tie estis sufiĉe prudenta. ĉi or- 
donis la fermon de ĉiuj viandovendejojn. 

Mi ankaŭ malsaniĝis dum tiu epidemio. La 
malbonaj manĝajoj, kiujn mi devis engluti 
dum la vojaĝo, kune kun la postsekvoj de 
mia neregula manĝetado en Valparaiso, estis 
kulpaj. Ne estas verŝajne, ke mi estis infekt- 
ata. Car nek mia fianĉino, nek nia 4-jara 
adoptita infano, nek iu el la familio amika, 
ĉe kiu ni loĝis unuatempe en Buenos Aires, 
malsaniĝis de infiuenco. Kaj mi malsaniĝis 
tre ne grave, ĉar mi manĝis jam kun zorgo 
pri la sano. 

Pro senlaboreco mi devis iri al la kamparo 
en decembro 1918 por labori. Mi estis devig- 
ata min nutri per la manĝajo de mia estro, 
t. e. per blanka pano, malbona viando, iomete 
da ĝardenproduktoj, sed tro malmulte da ĉi 
lastaj. Kaŭze de tio mi ree malsaniĝis je in- 
fluenco, alveninte al Buenos Aires en februaro 
1919 (somertempo en la suda duonglobo). 
Dum ses semajnoj mi restis malsana. Tamen 
mi sola malsaniĝis : neniu kun kiu mi kon- 
taktiĝis fariĝis malsana. Mi kuracis min mem 
per manĝado de fruktoj kaj verdaĵoj. 

Ree mi restis senlabora. Kaj mi ne trovis 
alian laboron ol tiun sur fervojlinio, 3 y 8 kilo- 
metroj sude de la ĉerfurbo. En tiu kampara 
ĉirkaŭajo kaj loĝante en tendo sen mebloj 
kaj sen lampoj, en aŭtuna malvarma vetero 
(aprilo kaj majo), mi kompreneble ne povis 
ion fari krom labori, manĝi kaj dormi. La 
manĝaĵo estis itala : multe da makaronioj, 
blanka pano, viando, fazeoloj (mankis verd- 
aĵoj, terpomoj estis maloftaj). Per tiu manĝ- 
ado mi grasiĝis kaj ŝajne fartis bone, sed 
mi jam sciis, ke tiu grasajo ne estis bon- 
kvalita. Kaj tiel okazis, ke veninte al la urbo, 
kie mi ree komencis manĝi la vegetaran 
manĝaĵon kaj elpurigi la grasajon el la korpo, 
mi ree malsaniĝis. Tiun ĉi fojon mi ne en- 
litiĝis krom nokte. Sed mi ne povis resti 
multe en la lito, ĉar nur dum la nokto mi 
estis malsana : estis reŭmatisma doloro en 
la brakoj tiel forta, ke estis neeble dormi. 
Komence mi leviĝis el la lito kaj trinkis 
multajn tasojn da mateo (sudamerika teo 
farita el la ileksaj folioj paragvajaj), kaj per 
tio pasis la doloroj, sed post kelkaj tagoj tiu 
rimedo malnoviĝis kaj ne plu efikis. Tiam 


(l) Vidu la n-ron 77 dc S-ulo. 


mi provis alian, la gimnastikon. Mi eliris 
dumnokte por marŝi kelkajn horojn tre ra- 
pide. Kvankam tio por la momento kvietigis 
la dolorojn, ĝi ne forigis ilin, ĝis mi fine 
estis konsilata manĝi krudajn karotojn kaj 
krudan celerion. Per tiuj manĝaĵoj kaj mult- 
aj oranĝoj mi forigis tute la doloron en la 
brakoj. Post tio neniam plu mi havis reŭ- 
matismajn dolorojn. (2) 

Jam vi konas la metodojn, kiujn mi uzas, 
kaj mi povas pli rapide nombrigi la okazint- 
aĵojn, por ne fari mian leteron tro longa. 

Nia knabino malsaniĝis je morbilo vintre 
1919. Kuracado per ŝvitbano, varma lito, sen 
manĝajo. Trinkajo: teo de tilio kaj citron- 
suko. 

Mia edzino, kiu en Argentinio restis mal- 
forta kaj ne povis toleri la sunbrilon, ĉar la 
kapo doloris pro la varmo, sin kuracis en 
Svedio, manĝante mirtelojn kaj vakciniojn 
kaj povis poste en L^sona varmega somero 
tute libere iri en sunbrilon. 

La infanino estis inokulita per sero kontraŭ- 
variola dufoje dum la vojaĝo de Svedio al 
Usono: en Goteborg kaj en l^ondono. Spite 
tio Ai malsaniĝis je variolo en Usono (de- 
cembro 1922). 

La sama knabino ankaŭ malsaniĝis en la 
vojaĝo de Londono al Sudameriko. Si havis 
fortan febron kaj fariĝis preskaŭ nigra, kva- 
zaŭ de ĥolero. Kuracisto estis alvokata de la 
loĝejmastro kontraŭ la volo de la patrino. 
Sed li ne havis tempon por alveni tuj, nur 
ses horojn poste. Tiam la knabino estis jam 
kuracita per citronsuko kaj tiliteo. La kurac- 
isto demandis, kiel fariĝis, mia edzino ra- 
kontis al li, kion ŝi estis farinta. Li diris: 
tre bone farite. 

K-do P. en Rockford havis edzinon mal- 
sanan je ulcero stomaka. La kuracistoj ankaŭ 
trovis komencantan kanceron kaj konsilis 
tujan operacion. Si ne volis. Mi konsilis manĝ- 
adon de oranĝoj kaj nigra pano, kaj verd- 
ajoj, kiujn estis malpermesinta la kuracisto. 
Si saniĝis. 

Du filinoj de K-do K. malsaniĝis je tonsil- 
ito: la lerneja kuracisto ordonis operacion. 
La patrino ne rapidis pri tio, ĉar ŝi ne havis 
monon. Mia dekjara knabino konsilis al ili 
ne manĝi lakton kun blanka pano sed oranĝ- 
ojn. Tiel la tonsiloj saniĝis en du tagoj. 

La filo de K-do A. forte malsaniĝis pro 
stomaka trolaborado. Forta febro. La infano 
estis preskaŭ morta, kiam fine la dua kurac- 
isto veninta sukcesis revivigi ĝin per varma 
bano (kiam la vivo estas en danĝero ili ne 
uzas siajn medikamentojn sed rimedon pli 
energian, la ŝvitbanon). Sed tiu sama kurac- 
isto estis tiel malsaĝa, ke li malpermesis al 
la knabo tnanĝi fruktojn, kun la rĉzulto, ke 
li fariĝis tiel mallaksa, ke estis por li neeble 
feki. La patro donis al la knabo pomojn, eĉ 
iris kun li al la kuracisto, kun pomo en la 
mano. La doktoro diris, ke li manĝu pomojn, 
se tio estas necesa : kelkaj infanoj ne povas 
toleri la lakton, li diris. 

De la l-a de majo ĝis la 24-a de dec. 19 2 4 
mi manĝis nur krudajn manĝajojn: fruktojn, 


(3) ĉu la resanigo okazis pro la speciala dieto aŭ pro tio 
simple ke la mnlsano atingis la ĥnon de sia kutima evo- 
luo ? La citita fakto ne estas pruvovalora. — Red. 


verdajn foliojn, legomojn, karotojn, melopep- 
ojn, eĉ terpomojn, kun iom da mielo, olivoleo, 
nuksojn kaj farunon. Mi trinkis tre malmulte 
da akvo, ĉar la fruktoj enhavas ja sufiĉe da 
ĝi. Mi fartis tre bone. Ĉiu postesigno de mal- 
varmumemo, kataro, k. s. malaperis. Mi povis 
labori duoble pli multe ol dum kuirmanĝa 
dieto. Mi bezonis du semajnojn por alkuti- 
miĝi al la kruda manĝaĵo, sed poste mi ŝatis 
ĝin eĉ pli. Mi forlasis ĝin pro praktika kaŭzo: 
mia edzino havas pensionon vegetaran kun 
manĝajo kuirita. Restas multe da bona 
manĝaĵo forĵetenda, se mi ne manĝas ĝin, 
Krom tio estis multe da laboro por ŝi pre- 
pari du specojn da manĝaĵo. Eĉ se mi mem 
konsentis prepari la mian, estis tro malvasta 
loko por tio en la kuirejo. Nun mi manĝas 
krudan manĝon en la mateno, kaj en la 
tagmezaj labortagoj, kiam mi kunportas man- 
ĝaĵon al la fabrikejo. Post tio mi malvar- 
mumis multfoje dimanĉe, kiam mi manĝis 
multe da ameloriĉaj manĝaĵoj, sed resaniĝis 
lunde. Tio okazis jam tiom da fojoj, ke mi 
estas tute certa pri la kaŭzo de tiu malsaneto. 

Bone, nun mi devas fini. Mi ne rakontis 
ĉiun observon, kiun mi faris, sed espereble 
suĥĉe multajn por ke vi vidu, ke mi ne pa- 
rolas tute teorie, el libro ĉerpitajn frazojn, 
sed ke mi vere studis dum multaj jaroj la 
nutradan problemon, kaj mi daŭrigas la 
studadon. 

Karl Froding (Rockford). 


aktoj kaj D okumentoj 


Internaciismo-Sennaciismo. 

Rilate fremdan politikon kaj nacian 
defendon, diris lastatcmpe civitano Paul 
Boncour (Pol Bonkur) «cstas unue la in- 
teresoj de mia lando, kiujn mi pretendas 
atcnti, kaj se mi opinius, ke ekzistas kon- 
traŭeco inter ili kaj la direktivoj de nia 
lnternacio , mi ne ŝanceliĝas por diri, ke ĉi 
lastajn mi oferus a/ la unuaj ... * 

Kaj tio estas ja tre logika je internaci- 
isma vidpunkto. A r ur sennaciulo povus alicl 
paroli. Sur je sennaciisma vidpunkto oni 
povas ma/atenti la naciajn interesojn kaj 
esti preta subteni la forton, kiu estas pli 
kapabla ol ĉiu ajn alia plirapidigi /a sen- 
naciigan historian proceson. 

Tia proceso povas kelkokaze kontraŭi 
ian nacian intereson, iun nacian sende- 
pendecon. 

Sed ciintano Pol Bonkur estas certe trc 
konsekvenca internaciisto kaj ne meritas 
la riproĉojn, kiujn sampartianoj liaj di- 
rektas al li. 

★ -V • ■ 

Saman opinion havas S-ro Page (Peĝ) 
la prezidanto de la XVII 1 -a neŭtra/a es- 
peranta kongreso. En sia paro/ado li diris: 

« La plej bona patrioto estas la plej bona 
internaciisto... » 

Estas vere, ke kelkaj * internaciistoj» 
havas alian komprenon pri internaciismo f 
sed mankas al ili /a ĝusta vorto por es- 
primi ilian ideon. 

Estos la gloro de SAT, ke ĝi for/asis la 
konfuzan esprimon «internaciismo» kaj 
difinis la malprecizajn aspirojn de la pro- 
letaro per la vorto sennaciismo, kiu havas 
tute precizan kaj nefuŝeblan sencon. 

Sennaciismo povas ja kontraŭi kelkokaze 
al la naciaj interesoj, ĉu kulturaj, ĉu lingv- 
aj, ĉu aliaj ; ĝi atentas nur /a liberiĝon de 
l ’ laborista k/aso tutmonda. 

SOLENA MALFERMA KUNSIDO 

I • 

0 

Je la VI ~a SAT^Kongreso en Pal aco de TJricki 

* , * ^ * i! "* * • 

• ' 

Iama « Taŭria Palaco », kie kunsidis la « Duma » 
kaj, post la oktobra Revolucio, la I-a Kongreso de Komintern. 






Maldekstre oni legas : 

For la lingvobarojn ! Vivu Esperanto — la interkomprenigilo laborista. 




Meze : SAT kontraŭbatalas naciismon, patriotismon, religion. 


Dekstre : Gek-oj, veron pri Sovetio. Kontraŭstaru al la burĝaj mensogoj. 

E1 la Notlibro de Kongresano 


Amasa alveno. 

Kongresanoj alvenas. De ĉiuj flankoj. Kun 
ĉiu vagonaro. La novevenantaj klopodas en 
la akceptejo, registrante sin kaj atendante 
sciigojn pri loĝejo. La aliaj, pli frue venint- 
aj, sencese vizitas la akceptejon por inform- 
iĝi pri la nombro de alvenintoj. 

La nombroj ĝojigas : aliĝis 684, alvenis 400, 
el ili 140 alilandanoj... 

Sed jen la kvina horo. Aperas orkestro, 
la kongresanoj formas kolonon kun standard- 
oj kaj afiŝoj. La kolono ekmarŝas al la pa- 
laco, en kiu devas oka/.i la solena malfermo. 

Leningrad, kiu multon spertis, kiu multon 
vidis, unuafoje tamen povis observi tian de- 
monstrantaron — longa kolono, nerapide 
niarŝanta tra la ĉefstratoj de la urbo, kon- 
sistanta el homoj de plej diversaj landoj, ne 
dividiĝas en apartajn grupojn de samland- 
anoj, ne kunportas iujn signojn, kiuj indikus 
apartenon al tiu aŭ alia nacio aŭ lando. Male 
— diverslandanoj intermiksiĝis; super la ko- 
lono flirtas nur ruĝaj standardoj kun la verda 
stelo, nur ruĝaj afiŝoj kun blankliteraj deviz- 
oj : kaj sonas unulincjve la batala kanto 
proleta « Internacio ». 

La vojo estas longa — tuta horo de marŝ- 
ado. Apartaj kolonanoj transiras el unu vico 
en la alian — ja la K-doj, venintaj kun anglia 
karavano eniĝis la kolonon jus el la vagon- 
aro kaj, nature do, multaj deziras renkonti 
inter ili siajn amikojn, siajn korespondantojn, 
fine — simple informiĝi pri ilia vojaĝo. 

Jus el vagonaro — ili tamen ne montras 
sian lacon. Ili vigle rakontas, kiel la karavano 
estis renkontita en Svedio, montras svedajn 
jurnalojn, detale priskribantajn la traveturon 
de la nekutimaj pilgrimantoj al ruĝa Sovetio. 

K-do M. Starr kunprenis pakajeton da mi- 
niaturaj ministaj lampoj, kiuj estis vendataj 
en Angtio por helpi al la strikantaj karbmin- 
istoj. Tuj oni rapidas aĉeti ilin. Inter la kon- 
gresanoj ne estus necese agiti pri helpo al 
la strikantoj — oni ne be/.onas paroli pri 
solidareco inter la solidareca sennaciularo... 

Er palacoR. 

Sed jen la palaco estas atingita. En la 
antaŭ-palaca ĝardeneto nin renkontas anko- 
raŭ du orkestroj. Ĉe iliaj sonoj solene ni 
eniras la kunsidan salonon — tapide okupas 
siajn lokojn la kongresanoj — kaj la granda 
salono estas plena. 

Pasas duonhoro, antaŭ ol malfermiĝas la 
soleno. Mi ĉirkaŭrigardas la blankkoloran 
halon, aspektantan tute parlamente. Sed ja 
ĝi havas sian parlamentan historion — ni 
estas en la fania palaco je la nomo de Uric- 
kij, antaŭe — « Taŭria (*) - palaco ». Tie ĉi 
kunsidis la « Regna Dumo» -- la kva/.aŭ- 
parlamento de cara Rusio. AI tiu ĉi palaco 


(•) Ĝu Taŭria aŭ TaŭridaV Sccesus interkonsenti. — 
Red. 


fluis homaj amasoj en februaro 1917 por sa- 
luti renverson de I’ carismo; en thi ĉi palaco 
okazis la unutaga kunsido de la konstituanta 
kunveno. Pli ĝuste — ununokta. Nur unu nok- 
ton oni parlamentece parolis, ĉar ĉe la ma- 
teniĝo la maristoj, gardintaj la palacon kaj 
la halon, deklaris ke ili estas lacaj aŭskulti 
la babiladon, duiii necesas praktika laboro 
por konstruado de laborista ŝtato. 

Ankaŭ hodiaŭ multaj maristoj estas en la 

A 

palaco — ĉe Ia horejoj, inter la publiko, ili 
varmege aplaŭdas al la kongresanoj. Nun ili 
ne bezonas gardostari en la palaco — ĉu en 
laborista lando iu intencus atenci kontraŭ 
laborista kongreso ? 

Kaj en la sama palaco laboris la unua 
kongreso de Komunista Internacio. Jen de 
tiu ĉi tribuno, kiun hodiaŭ okupas unu post 
la alia diverslandaj SAT-anoj kaj repre/.ent- 
antoj de Leningradaj laboristaj organizajoj, 
salutantaj la Kongreson, de tiu ĉi tribuno 
parolis Lenin... 

La solena malfermo ordinare ĉiam estas 
simila al aliaj solenoj — salutoj, muziko, 
aplaŭdoj. Sed iuj novaj, freŝaj sonoj aŭdiĝas 
en la hodiaŭa malfermo. Jen estas legata la 
saluto de I’ Sovetia Akademio de Sciencoj — 
ĉu tio ne estas freŝa sono dum esperantistaj 
kongresoj ? Akademio de Sciencoj salutas 
proletajn esperantistojn, ilian kongreson... 

Sed ĉu ni miru ? Ne, tiu tago pli aŭ mal- 
pli frue devis alveni ĉar la lingvon kreas, la 
lingvon vivigas ne iu individuo, preparanta 
ĝin en retorto laŭ iaj, al elitoj (*) nur konat- 
aj receptoj, — la lingvon kreas kaj vivigas 
)a amasoj ĝin uzantaj, ĝin praktikantaj. 

Skeptikulo konfesas sian eraro r. 

Kaj ĉu ne estas freŝa sono la jena parolo 
de 1* reprezentanto de sovetiaj prolet-verk- 
istoj : — • Mi faris en rnia vivo cfrandan 
eraron kaj rni venis fror konfesi al vi tiun 
£i eraron. La eraro rnia estas jena : tni ne 
kredis la eblon de artefarita lincjvo , rni 
rilatis al esperantistoj kiel a/ utopiu/oj. Kaj 
en vi kaj via lincfvo estas potenca vivanta 
fakto ... * 

Kaj unu post la alia salute klinas sin antaŭ 
la fakto reprezentantoj de diversaj laboristaj 
organizajoj... 

La Kongreso de SAT, de la peresperanta 
porproleta organiz.ajo; kaj la praktikeco, la 
teknikserva porproleta karaktero de SAT 
metas sian stanipon sur la malferman solenon. 

K-do Cook Kuk), sekretario de Brita Karb- 
. minista Sindikato, sin turnas al la Kongreso 
por pere de ĝi transdoni al sovetiaj labor- 
istoj la dankon de strikantoj por la malavara 
helpo. 

Saksiaj ruĝfrontanoj interŝanĝas standard- 
011 kun smolenskaj ruĝarmeanoj. Ili ambaŭ 
utiligis la Kongreson por renkontiĝi kaj per 


helpo de esperanto konkretigi sian proletan 
amikecon. 

Tiamaniere, eĉ dum la Kongreso, la apa- 
rato de SAT estis praktike uzata. 

La soleno finiĝis kaj la kongresanoj disiras 
por komenci morgaŭ la kongresan laboron. 


Laborkunsidoj. 

(ji komenciĝas per la raporto de Ekzekutiva 
Komitato. Per la voĉo iom tondrosimila pre- 
legas ĝin K-do Lerchner. Abundas ciferoj, 
montrantaj la kreskon de 1 ’Asocio. La matena 
kaj la vespera kunsidoj preskaŭ plene estas 
okupitaj de la raporto. Diskutoj. Aprobo al 
la Ekzekutivo. Komenciĝas raporto pri esper- 
anto kaj internacia laborista korespondado. 
Tio jam estas io nova en la programo de 
SAT-kongresoj. Ordinare ni ja okupis nin 
dum )a kongresoj ĉiujaraj nur per la intern- 
aj problemoj de nia Asocio. 

Nunjare ni plivastigis la programon, pri- 
diskutante la apartajn regionojn de esperanto- 
aplikado — laboristan korespondadon kaj 
radion. Tio ja ne kontraŭas la SAT-statuton : 
sed tio montras, ke ni fariĝis sufiĉe fortaj por 
diskuti ne nur niajn internajn problemojn. 
sed ankaŭ nian ligon kun la ekstera mondo 
proleta, cn kiu nia Asocio aperas kiel faktoro 
de interligo, kun ĉiu jaro pli potenca. Kaj la 
raporto pri esperanto kaj laborista lernejo — 
kiun sekvis la plej vigla diskutado — kia- 
maniere ĝi trafis en la kongresan programon ? 
Ja SAT ne okupas sin pri la problemoj de 
esperanto-instruado! Sed tiu raporto, tiuj 
diskutoj estis kva/.aŭ respondo de nia Kongreso 
al la fakto, ke ĝia honora prezidanto estas 
la gvidanto de 1 ’ popolkleriga laboro en So- 
vetio. Li aŭdu la opinion de la Kongreso pri 
la eduka valoro de esperanto, aŭdu kion 
opinias laboristoj diverslandaj pri enkonduko 
de esperanto en laboristaj kultur-klerigaj 
organizajoj de la tuta mondo. 

Ni manifestis dum la Kongreso la faktajn 
rezultojn de Ia praktika esperanto-aplikado. 
I.a prilerneja raporto evidentigis nian, de 
lingvo-praktikantoj, opinion, kion necesas fari 
por ke la rondo de la proletaj lingvo-aplik- 
antoj plivastiĝu. 


Post laboro, amuzo. 

Vespere — kongresa teatrajo, kongresa 
koncerto — se vi de/iras. Ne ĝoju tamen, la 
neŭtraluloj, ke ni imitas la neŭtralajn kon- 
gresojn. Nia teatrovespero, koncertovespero 
estas tute nekonata al vi. Gi postulis neniun 
elspezon flanke de la organiza komitato, ĝi 
postulis neniun enirpagon ĉe la kongresanoj. 
Ne — hodiaŭ vespere ni estas gastoj de le- 
ningradaj presistoj. Hi akceptas nin en unu 
el la plej luksaj kluboj — tiu de la laboruloj 
de « Ruĝa Jurnalo ». 

Ne — nian koncerton, nian teatrovesperon 
partoprenas nek aktoroj, nek kantistoj; nek 
muzikistoj profesiaj. Sed la partoprenantoj 


(•) Kminentuluroj — Rett. 

estas malgraŭ tio veraj artistoj — kvankam 
la plejparto de ilia tago pasas en laborejo. 

Hodiaŭ al la Kongreso niontras siajn ating- 
ojn en kultura laboro la laboristaj kluboj de 
Leningrado. Jen iu klubo sendis sian muzik- 
rondeton — la kordan orkestron, kiu regalas 
nin per bela koncerto. 

Klubo de teksistoj regalas nin per sia buŝ- 
gazeto, kies unua numero — SAT-marŝo — 
estas plenumata en esperanto. 

Kaj jen kant-horo, en kiu kiel solistoj parto- 
prenas tramlaboristo, seruristo, teksistino. 

La kongresanoj sentis, ke sur la kluba 
scenejo estas fratoj laŭ la labor-stablo. Kaj 
la artistoj de sur la scenejo sentis siajn labor- 
fratojn en la spektantaro ( # ). 

Kaj ĉiuj ni sentis, kiom altaj jam estas la 
kultur-atingoj de la laboristaro en Sovetio, 
malgraŭ ke ĝi la plejparton de sia energio 
devis direkti al alia laboro — ĉu industria 
konstruado. ĉu ĉefronta batalado. 

Sed mi preferas, ke pri tiu vespero rakontu 
siajn impresojn nesovetiaj K-doj kaj rakontu 
ne nur sur Ia pa£oj de Sennaciclo, sed ĉefe 
dum la laboristaj kunvenoj de sia laborejo, 
de sia loĝurbo, loĝloko. 

Kongresanoj delogataj. 

Dimanĉo, la 8-an de aŭgusto, laŭ la kon- 
gresa programo devis esti dediĉata al eks- 
kursoj. Sed antaŭtage la Kongreso decidis 
ankaŭ tiun tagon dediĉi al laborkunsido. 

Sed kio do estas pli forta — ĉu la laciĝo 
de F kongresanoj, ĉu ilia intereso al la vivo 
de F laboristaro en Sovetio ? La fakto restas 
fakto : la granda plimulto de la kongresanoj 
spite sia antaŭtaga decido forveturis el la 
urbo ; presistoj kaj jurnalistoj partoprenas 
speciale por ili organizitan festenon en la 
presistaj ripozdomoj en Peterhof, la aliaj — 
partoprenas eksterurban ekskurson de lenin- 
gradaj spinistoj. 

Kaj la kunsida salono ne estas plena. Ĉu 
ni bedaŭru ? Mankas tempo por bedaŭri. Ni 
rilatas kiel al fakto tute natura: la Kongreso 
dividigis je du sekcioj — )a unua kunsidas 
en la salono, pridiskutante la problemojn de 
praktika lingvo-aplikado, la alia -7- samtempe 
praktikas la lingvon konatiĝante kun la lenin- 
grada laboristaro kaj ĝia vivo. 

Lundon. Matene — sekciaj kunsidoj de 
ateistoj, de fabrik-uzinaj korespondantoj de 
instruistoj, de radiistoj, ktp., ktp. Komuna 
fotado de la Kongreso, kino-fotado. 

La strukturo de SAT restu tia, kia ĝi 

estas. 

Vespere okazas la antaŭlasta kunsido — la 
raporto kaj la diskutoj pri rilato inter SAT 
kaj landaj laborist-esperantistaj organizajoj. 
Secf, vere, la diskutoj ne estas longaj — estas 
klara la reala forto de SAT kaj ĝia valoro 
kaj la Kongreso aprobas la raporton de I* 
Komisiono, elektita dum la kvina Kongreso 
kaj veninta al la konkludo, ke SAT devas 
esti laŭ sia strukturo tia, kia ĝi estis ĝis nun. 

La Kongreso proksimas al sia fino. Estas 
pridiskutitaj la tradiciaj proponoj ĉiujaraj, est- 
as akceptita la gvid-rezolucio. La « Internacio» 


finas la Kongreson. Sed ne forsonis ĝiaj lastaj 
silaboj — kiam kongresanoj rapidas, ekster 
la kongresa programo — kvazaŭ eternigi por 
kelkaj SAT-grupoj la memoron pri la Vl-a. 
SAT-grupo Essena iransdonas standardon al 
SAT-grupo Mirvska, SAT-grupo el Irkutsk — 
al tiu de Essen kaj SAT-grupo Krjukov S D 
— al Ekzekutivo de SAT. 

Tiuj neluksaj standardoj estas la signo pri 
la granda frata amikeco de diverslandaj SAT- 
anoj. Kaj la esprimo de tiu frata amikeco 
kronis la tutan Kongreson. 

Vespere, kiam boat-sportistoj de Leningrado, 
regalis nin per bela .veturado dekhora, sur 
motorboato kaj sur velboatoj, al la maro — 
ni estis intinia proleta familio. Nia « Pro- 
letaria Kantaro » havis dum tiu veturado 
grandan uzon. Dum )a tutaj du horoj unu 
post la alia sonis niaj kantoj super la trankv- 
ila mara suprajo, bele kolorita de la sun- 
subiro. 

Ĉe la kajo rapidece ni adiaŭas la sam- 
boatanojn kun iu korpremo — ĉu iam ni 
sukcesos revidi ilin sur la kongresa SAT- 
boato ? Mi almenaŭ esperas, ke jes! 

G. Demidjuk. 



A1 la proleta] verkistoj 
esperantistaj! 

La Leningrada Kongreso estas granda paŝo 
antaŭen por nia movado. La demando pri 
lingvo internacia nun staras pli aktuale ol 
iam antaŭ la laboristaj organizajoj. Pli ol iam 
estas nun necese, ke ni povu montri al la 
respondecaj gvidantoj de la laboristaro, ke 
esperanto taŭgas ne nur por komerco,- turis- 
mo, filatelio, nudkulturo ktp., sed ankaŭ por 
esprimi sciencperfekte ĉiujn batalaspirojn de 
la proletaro. Tiurilate nia lingvo ne estas 
ankoraŭ sufiĉe tralaborita : niaj ekonomia kaj 
filozofia terminaroj estas ankoraŭ iom tru- 
havaj. Ni devas ilin kompletigi per la ele- 
mentoj jam ekzistantaj en esperanto, sed ĝis 
nun pro ne-ekzistanta bezono ankoraŭ ne 
kunmetitaj. 

Pro tio pli vigla traduklaboro el konataj, 
valoraj teoriaj verkoj socialistaj estas treege 
konsilinda. Tradukante, niaj K-doj trovos 
multe da esprimoj kreendaj, ĝis nun neuzitaj, 
ĉar bezono malestis. 

La K-doj tradukontoj ne mallaboru, tim- 
ante ke la eldonejo de SAT ne povos tuj 
publikigi la tradukojn. Se tuta libro aŭ bro- 
ŝuro ne estas tuj aperigebla, ekzistas ja Sen- 
naciulo aŭ Sennacieca Revuo por presigi 
dume la plej interesajn kaj plej aktualajn 
ĉapitrojn au pecojn. 

Mi volus atentigi nur pri la jenaj verkoj, 
kies traduko al mi ŝajnas nepre farenda : 


( # ) ĉeestantaro — Red. 

SENNACIULO 


Julian Borchardt : « La ekonomiaj kon- 
ceptoj fundamentaj laŭ la doktrino de Karl 
Marx » (germ.) 

A 

A. Buharin : « Historia materialismo » 
(ruse.) 

F. Engels : « Evoluo de I’ socialismo de 
utopio al scienco » (germ.) 

— « Deveno de familio, privata proprajo 
kaj Atato » (germ.) 

R. Hi/ferdingi ĉapitroj el « Financa kapi- 
talo » germ.) 

K. Kaŭtskr: « La historia signifo de Karl 
M arx » (germ.) 

S. Lenin : « Demandoj de politika ekono- 
mio » (ruse.) 

Roza Luxemburg : Capitroj 26 (parte), 27, 
28, 29, 3 o, 3 l el « Akumuliĝo de 1 ’ kapitalo » 
(germ.) 

K . Marx : Enkonduko al « Kritiko de po- 
litika ekonomio » (germ.) 

— « Valoro, prezo, profito » (angle) 

A 

G. Ptehanov : « Fundamentaj problemoj de 
F niarksismo ». 

J. Walcher\ « Ford aŭ Marx ? » (germ.) 

Tio estas nur mallonga listo. Sed el ĝi oni 
povos ĉerpi multe da valorajoj por nia mov- 
ado. Tiuj verkoj ne estas tradukitaj en ĉiujn 
lingvojn, multaj K-doj ĝojos ilin legi, alme- 
naŭ parte, en esperanto. 

Sed por ke du K-doj ne entreprenu la 
saman tradukon, necesus sin turni al unu 
K-do scianta pri ĉies tradukintencoj kaj pov- 
anta doni la uemalhavendajn konsilojn. 

L. Revo. 

★ 

Noto de la Red. — La intenco kaj plano 
de K-do Revo estas aprobindaj. Interesatoj 
devas ekinterrilati kun la Literatura Komi- 
siono, kiu povos ordigi la aferon. 


NIA POŜTO 


6326 . — Bedaŭrinde ni ne povas uzi vian 
bone aranĝitan manuskripton, tial ke la en- 
havo ne interesus tutmonda legantaron. 

3 g 35 . — Ni gratulas vin, sed ne disponas 
lokon por konigi faktojn, kies karaktero estas 
tro persona. 

5328 . — 1) La kunlaborado al « S-uIo » k- 
« S. R. » estas tute senpaga — oni eĉ povus 
diri malpaga ; 2) pri estetiko ne ekzistas firma 
kriterio; 3 ) viaj lingvaj demandoj ne estas 
sufiĉe klare formulitaj. Bonvolu citi tutan 
frazon. Fakulo detale respondos. Ni povas 
tamen jam klarigi al vi, ke la uzo de akuza- 
tivo post iuj prepozicioj montras movon. 
Ekzemple, post la prepozicio « anstataŭ », 
citita kiel unukaza en « Petro » oni povas k. 
eĉ kelkokaze la klareco postulas uzi akuza- 
tivon, kiel klarigas Zamenhof en la respondo 
5 i de « Lingvaj respondoj ». Ni konsilas, ke 
vi mendu al nia Adm. tiun nepre necesan 
verkon, por ĉiu, kiu volas eilerni la lingvon; 
4) Vian artikolon ni uzos, se bezone. 

3 / 25 . — Ni ne memoras tre precize pri la 
enhavo de via « kronikajo », sed se ni konsilis, 
ke vi legu : « For la neŭtralismon », tio kre- 
deble signifas, ke vi raportis pri faktoj, kiuj 
ĉefe interesus neŭtralulojn. 



RECENZEJO 


Duopc ricevitajn vcrkojn ni rccenzas, unuope 
ricevitujn ni aur mencius. 


Tra U. S. S. R. per Esperanto, de N. V. 
Nekrasov. Eldono de « La Nova Epoko» 
(Moskvo). Formato 14 X 11 cm., 40 pĝ. — 
Prezo : 20 kopekoj. 

Ĉi libreto estas plenigita per utilaj infor- 
moj, inkluzive : poŝt-telegraf-mon-sistemoj, 
sciigoj pri USSR., SEU., esperantistejaj adre- 
soj, klimato kaj naturaĵoj de V diversaj re- 
gionoj. eĉ kelka instruo pri rus lingvo kaj 
praktika frazaro. La kompilinto pardonpetas 
pri nekompleteco, ĉar li rapidis por eldoni 
ĝustatenipe por la Vl-a; sed nenecese. ĉar 
evidentiĝas, ke la verketo tre povas utili al 
esperantistoj, ne scipovantaj la rusan lingvon. 
Laŭdinde K-do Nekrasov ne preterlasis la 
okazon por reklami sur la kovertaj paĝoj pri 
la SAT-eldonaĵoj. 

Kongresa Kantareto. Formato i 5 x 18. Do- 
naco por la kongresanoj de V \ r I-a. Eldono 
de « La Nova Epoko ». 

Por ne-ĉeestintoj de la Kongreso mi diru, 
ke ĉi kantareto entenas 4 originale-verkitajn 
kantojn, la novigitan (revoluciigitan !) neŭ- 
tralan « Espero »-n, « La Internacio »-n kaj 
la rusan « Funebra-n f Marŝo »-n konatajn de 
posedantoj de V SAT-Kantaro. 

E. K. L. 

Esperanto in Handel und Verkehr, de 
Robkrt Kreuz. Eldono de Ferdinand Hirt 
<S: Sohn. Leipzig. Formato 22 X i 5 cm., 
112 pĝ. Kartonita. — Prezo ne-montrita. 

La Individualisma Socialismo. de D-ro 
Axel Robertson Prochowsky. Eldono de 
Rasa Virina Klubo, Paris. Formato l 3 xi 0 
cm., i 5 pĝ. — Prezo ne-montrita. 

Gvidfolioj pri Genĉve, Stettin, Dobŝina, 
Thiers, Deal kaj Bratislava, riceveblaj 
senpage de Turisma Servo de U.E.A.; kaj 
broŝuro kaj afiŝo pri Specimen-Foiro de 
Reichenberg, 14-20 aŭg. 1926, ankaŭ atin- 
gis la Redaktejon. 


Ĵns afjeris : 

ETI KO 

de P. KROPOTKIN 

240 paĝoj. — Prezo : 1.80 mk. g. 
inkluzive afranko 


ENHAVO 

Portreto de I’ aŭtoro. — Antaŭparolo 
de Prof. N. Kabanov. — Capitro I. La 
moderna bezono konstrui fundamenton 
de la moralo. — Oapitro II. Aperetantaj- 
elementoj de nova etiko. — Capitro III. 
Morala principo en la naturo. — Capi- 
tro IV. Moralaj konceptoj de primitivaj 
popoloj. — Ĉapitro V. Evoluo de moral- 
doktrinoj. — Lantikva Grekio. — Ĉapi- 
tro VI. Kristanismo. — Mezepoko. — 
Renesanco. 


Aktivuloj! Atentu! 


La 19-an de septembro okazos en Leipzig 
la inaŭguro de la « Arbeiter Turnund Sport- 
schule » (Laborista Gimnast- kaj Sportlern- 
ejo). La solena malfermo speciale impone 
estas aranĝata. Matene je la 10-a almarŝos 
el kvin urbpartoj muzikhoroj po 1.000 tam- 
buristoj, por koncerti komune sur la « Au- 
gustus Platz» (ĉefa placo de Leipzig). Tie 
ili aŭdigos en horo ( 5.000 p.) la « Interna- 
cion » kaj aliajn revoluciajn sportmelodiojn. 
Poste ili denove dividiĝos en 5 horoj kaj 
marŝos al la Fichte strato, kie konstruiĝis 
« nia» Altlernejo f>or Fizkulturo. Multaj 
miloj da laboristsportuloj alveturos el la tuta 
lando por ĉeesti la alvenon de salutstafetoj, 
alportotaj parte de el pli ol 900 km. mal- 
proksime, el Francio, Belgio, Latvio, Aŭstrio, 
Svisio kaj ĉiuj anguloj de Germanio. K-doj, 
ĉi-momento ankaŭ meritas nian atenton. 
Malfermiĝas ja ankaŭ por niaj tutmondaj 
K-doj ĉi-institucio, kie estonte instruistoj el 
niaj vicoj kaj firme en oficigotaj kuracistoj 
instruos, edukos kaj kontrolos la estontajn 
gvidantojn de « nia » sportmovado laŭ « nia 
sistemo » kaj « niaj idealoj ». Nenie en la 
niondo, nek ĉe ni, nek ĉe la burĝaj ĝis nun 
ekzistas sama edukejo. Ejo, en kiu, laŭ ko- 
tnuniko de la gvidonto K-do Benedix (nun- 
tempe ankoraŭ lernanto de esperanto), ankaŭ 
nia lingvo laŭvole estos instruata al la kurs- 
anoj. 

K-doj, ni eluzu la okazon! Sendu salut- 
leterojn kaj simpatiesprimojn, kaj sufiĉe frue 
por ke ili alvenu en Leipzig ĝis la 19 sept., 
kaj estu laŭtlegataj ĉe la oficiala soleno. 
Sed por ke ili havu oficialan karakteron zorgu 
ke ili estu sendotaj en la nomo de iu ajn lab. 
sportorganizajo. 

Kredu, ke via helpo estas tre bezonata. 

Adreso: Arbeiter Turn-und Sportschule, 
Leipzig S. 3 . Fichtestr. 3 G, Germanio. 

SAT-ano 25 18. 

★ 

Kiuj deziras detalan informon pri la tasko 
kaj ekiko de la lab. spotlernejo, tiuj skribu 
al K-do 25 i 8 , Mevenburg. 


★★★★★★★★★★★★★★★★★★★★★ 


Malgraŭ la severa netuŝebleco de la 
fundamento ( # ), nia lingvo havos la plen- 
an eblon ne sole konstante riĉiĝadi, sed 
eĉ konstante pliboniĝadi kaj perfektiĝadi; 
la netuŝebleco de la fundamento nur 
garantios al ni konstante, ke tiu per- 
fektiĝado fariĝados ne per arbitra, inter- 
batala kaj ruiniga rompado kaj sanĝado, 
ne per nuligado aŭ sentaŭgigado de nia 
ĝisnuna literaturo, sed per vojo natura , 
•senkonfuza kaj sendanĝera. 

L.-L. ZAMENHOF. 


(•) La « Fundainenlo de Eaperanto » devas trovijVi en la 
manoj de ĉiu esperantisto. Oni mendu £in ĉc nia Admini- 
stranto. 


U Gerant : L. GLODEAU. 


★ F.speranto-Presejo J. Solsona, 9, Rue Halld, Paris-u.' 


Telefono: Gobelins 62-71 











































